শামুকখোল
শামুকখোল সারসজাতীয় পাখি। পৃথিবীতে দুই প্রজাতির শামুকখোল রয়েছে: এশীয় শামুকখোল (A. oscitans), সাদা বর্ণের পাখি, পিঠ ও ডানার অংশ কালো। ভারত, বাংলাদেশ, শ্রীলঙ্কাসহ দক্ষিণ এশিয়ার অধিকাংশ অঞ্চল এবং দক্ষিণ-পূর্ব এশিয়ার স্থায়ী পাখি। আফ্রিকান শামুকখোল (A. lamelligerus), সম্পূর্ণ কালো বর্ণের। আফ্রিকার বেশিরভাগ অঞ্চলের স্থায়ী পাখি। এ প্রজাতি দু'টি নিয়ে Anastomus (অ্যানাস্টোমাস) গণের সৃষ্টি। গণটি Ciconiidae (সিকোনিডাই) গোত্রের অন্তর্গত ছয়টি গণের একটি।